﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA Nr 35 din 31 martie 2014 privind aprobarea Protocolului de colaborare între Judeţul Bihor şi Municipiul Oradea pentru înfiinţarea unor noi curse aeriene cu plecare de pe Aeroportul Oradea către alte aeroporturi din Uniunea Europeană Având în vedere Expunerea de motive nr 3501 din 18 martie 2014 şi Raportul de specialitate nr 3502 din 18 martie 2014 cu privire la aprobarea protocolului de colaborare între Judeţul Bihor şi Municipiul Oradea, pentru înfiinţarea unor noi curse aeriene cu plecare de pe Aeroportul Oradea către alte aeroporturi din Uniunea Europeană , întocmit de către Direcţia Generală Economică, precum şi Raportul de avizare al Comisiei de studii, prognoze economico – sociale, buget – finanţe şi administrarea domeniului public şi privat nr 4263 din 31 martie 2014, Raportul de avizare nr 4208 din 31 03 2014 al Comisiei juridice, dezvoltare regională şi cooperare transfrontalieră În baza Deciziei Comisiei Europene C(2013) 3138 – SA 35979, În temeiul art 35, alin (1) din Legea nr 273/2006 privind finanţele publice locale, cu modificările şi completările ulterioare, În baza art 91, alin (6), lit a) şi c) precum şi ale art 97 din Legea nr 215/2001 a administraţiei publice locale - republicată, cu completările şi modificările ulterioare, CONSILIUL JUDEŢEAN BIHOR H O T Ă R Ă Ş T E:( unanimitate) – 27 prezenți i 8 absenț Art 1 Se aprobă colaborarea între Judeţul Bihor, prin Preşedinte, cu Municipiul Oradea prin Primar, pentru înfiinţarea unor noi curse aeriene cu plecare de pe Aeroportul Oradea către alte aeroporturi din Uniunea Europeană Protocolul de colaborare dintre părţile nominalizate la art 1, conform Anexei care Art 2 Se aprobă face parte integrantă din prezenta hotărâre Art 3 Se împuterniceş te Preşedintele Consiliului Judeţean Bihor pentru semnarea Protocolului de colaborare, în numele Judeţului Bihor Art 4 Cu ducerea la îndeplinire a prezentei hotărâri se încredinţează Direcţia Generală Economică Art 5 Prezenta hotărâre se comunică prin Compartimentul relaţii cu Consilierii cu: - Preşedintele Consiliului Judeţean Bihor; - Instituţia Prefectului - Judeţul Bihor; - Direcţia Generală Economică; - Direcţia Tehnică; - Consiliul Local al Municipiului Oradea; - Compartiment Relaţii cu consilierii; Art 6 Aducerea la cunoş tinţă publică a prevederilor prezentei hotărâri va fi asigurată de către Monitorul Oficial al Judeţului Bihor PREȘEDINTE, CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 6 ex Anexa la HCJB nr 35 din 31 03 2014 VIZAT PREȘEDINTE, SECRETAR AL JUDEȚULUI, Cornel Popa Carmen Soltănel JUDEŢUL BIHOR MUNICIPIUL ORADEA Nr _______din __________2014 Nr _______din __________2014 PROTOCOL DE COLABORARE ART 1 PĂRŢILE PROTOCOLULUI - Judeţul Bihor, cu sediul în Oradea, Parcul Traian nr 5 cod fiscal 4244997, reprezentat legal prin dl Cornel Popa – Preşedinte, în calitate de ordonator principal de credite şi dl Dimitrie Musca în calitate de director executiv al Direcţiei Generale Economice, - Municipiului Oradea, cu sediul în Oradea, Piaţa Unirii nr 1, cod fiscal 4390216, reprezentat legal prin dl Ilie Bolojan – Primarul Municipiului Oradea, în calitate de ordonator principal de credite şi dl Eduard Florea în calitate de director executiv al Direcţiei Economice, Au convenit, în baza prevederilor art 35, alin (1) din Legea nr 273/2006 privind finanţele publice locale – cu modificările şi completările ulterioare şi ale art 36, alin (2), lit e, coroborat cu art 91, alin (1), lit e şi alin (6), lit a) şi lit c) din Legea nr 215/2001 privind administraţia publică locală – republicată şi modificată, încheierea prezentului Protocol de colaborare ART 2 OBIECTUL PROTOCOLULUI Obiectul prezentului protocol îl constituie colaborarea Judeţului Bihor şi Municipiului Oradea în scopul înfiinţării unor curse noi aeriene cu decolare de pe Aeroportul Oradea către aeroporturi din Uniunea Europeană Municipiul Oradea va sprijini financiar Judeţul Bihor pentru acordarea de compensaţii operatorilor aerieni care înfiinţează curse noi de pasageri cu decolare de pe Aeroportul Oradea, în baza Deciziei Comisiei Europene C(2013) 3138 – SA 35979 ART 3 PRINCIPII ŞI MODALITATEA DE COLABORARE , implicare, Principiile care stau la baza prezentului parteneriat sunt: transparenţă, iniţiativă colaborare, echitate, competenţă şi responsabilitate Părţile semnatare ale prezentului protocol, se angajează să colaboreze îndeaproape pentru realizarea obiectului contractului ART 4 DEFINIŢII Decizia – Decizia Comisiei Europene C92013)3138 – SA 35979 pentru autorizarea acordării ajutorului de stat pentru operatorii economici care dezvoltă curse noi cu destinaţie oraşe din Uniunea Europeană, cu plecare de pe Aeroportul Oradea Operatori aerieni - operatori aerieni cere înfiinţează curse noi cu plecare de pe Aeroportul Oradea şi beneficiază de compensaţii în baza deciziei Compensaţie – subvenţia acordată de Consiliul Judeţean Bihor operatorilor aerieni în baza deciziei ART 5 DURATA PROTOCOLULUI Prezentul protocol este valabil pe durata aplicării prevederilor Deciziei Comisiei Europene C(2013) 3138 – SA 35979 ART 6 OBLIGAŢIILE JUDEŢULUI BIHOR Partenerul – Judeţul Bihor va asigura şi răspunde pentru: - Colaborarea cu partenerul – Municipiul Oradea pentru realizarea obiectului prezentului protocol; - Transmiterea către partenerul – Municipiul Oradea a datelor şi informaţiilor privind demersurile realizare pentru înfiinţarea curselor noi aeriene de pe Aeroportul Oradea şi stadiul de implementare al investiţiei cu finanţare nerambursabilă; - Numirea reprezentantului partenerul – Municipiul Oradea ca membru în comisia de licitaţie pentru selecţia operatorului/operatorilor aerieni; - Transmiterea către partenerul – Municipiul Oradea a unui duplicat din contractul/contractele încheiate cu operatorii aerieni; - Verificarea raportului/rapoartelor lunare depuse de operatorul/operatorii aerieni pentru solicitarea compensaţiei în vederea certificării decontă rii; - Transmiterea lunară către partenerul – Municipiul Oradea a raportului depus de operatorul/operatorii aerieni certificat pentru decontare; - Transmiterea lunară a solicitării pentru alocarea transferurilor aferente din bugetul local al Municipiului Oradea; - Folosirea exclusivă a sumelor transferate din bugetul local al Municipiului Oradea în vederea finanţării compensaţiei acordate operatorilor aerieni; - Restituirea către bugetul local al Municipiului Oradea a sumelor transferate în cazul în care se constată că nu au fost folosite în scopul prezentului parteneriat; - Restituirea către bugetul local al Municipiului Oradea a sumelor transferate în cazul în care Judeţul Bihor recuperează compensaţia achitată operatorilor aerieni, indiferent din care motiv; ART 7 SPRIJINUL FINANCIAR AL MUNICIPILUI ORADEA Municipiul Oradea va sprijini Judeţul Bihor în demersul de înfiinţare a unor curse aeriene noi cu plecare de pe Aeroportul Oradea prin acordarea unor sume cu titlu de transferuri din bugetul local în cuantum de 30% din valoarea compensaţiilor lunare acordate de Judeţul Bihor operatorilor aerieni Virarea sumelor se va realiza în termen de 10 zile de la data transmiterii de către Judeţul Bihor a documentelor prevăzute la art 6 ART 8 OBLIGAŢIILE MUNICIPIULUI ORADEA Partenerul – Municipiul Oradea va asigura şi răspunde pentru: 1 Colaborarea cu partenerul – Judeţul Bihor pentru realizarea obiectivului prezentului protocol; 2 Desemnarea şi asigurarea participării unui reprezentant al Municipiluli Oradea ca membru în comisia de licitaţie pentru selecţia operatorului/operatorilor aerieni;3 Alocarea cu tiltu de transferuri din bugetul local către Judeţul Bihor a unei sume lunare echivalentă cu 30% din compensaţia datorată de acesta operatorului/operatorilor aerieni în baza Deciziei; ART 9 FORŢA MAJORĂ Forţa majoră este constatată de o autoritate competentă Forţa majoră exonerează părţile de îndeplinirea obligaţiilor asumate prin prezentul protocol, pe toată perioada în care acesta acţionează Niciuna dintre părţile semnatare ale prezentului protocol nu răspunde de neexecutarea la termen sau/şi de executarea necorespunzătoare – total sau parţial – a oricărei obligaţii care îi revine în baza prezentului protocol, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege Îndeplinirea protocolului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteea Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteea şi să ia orice măsuri care îi stau la dispoziţie în vederea limitării consecinţelor Partea care invocă forţa majoră are obligaţia de a notifica celeilalte părţi încetarea cauzei acesteea în maximum 5 zile de la încetare Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului protocol, fără ca vreuna dintre părţi să poate pretinde celeilalte daune – interese ART 10 ÎNCETAREA PROTOCOLULUI Prezentul protocol încetează, după caz, în una din următoarele situaţii: a) expirarea duratei acestuia, respectiv încetarea aplicării prevedeilor Decizia Comisiei Europene C92013)3138 – SA 35979 b) acordul părţilor; c) reziliere pentru neîndeplinirea obligaţ iilor asumate fără a mai fi necesară punerea în întârziere a celeilalte părţi, prin simpla notificare a acesteea şi fără intervenţia instanţei de judecată; d) denunţarea unilaterală de către oricare parte cu preaviz de 30 de zile; în cazul în care Judeţul Bihor denunţă unilateral protocolul, are obligaţia restituirii sumelor transferate de către Municipiul Oradea până la data denunţării; e) în cazul în care interesul naţional sau local o impune; f) alte situaţii expres prevăzute de lege; ART 11 NOTIFICĂRILE ÎNTRE PĂRŢI În accepţiunea părţilor semnatare ale prezentului protocol, orice notificare adresată de una dintre acestea celeilalte este valabil îndeplinită dacă va fi trasnmisă la sediul prevăzut în art 1 din prezentul protocol În cazul în care notificarea se face pe cale poştală, ea va fi transmisă prin scrisoare recomandată, cu ionată de oficiul poştal primitor pe confirmare de primire şi se consideră primită de destinatar la data menţ această confirmare Dacă notificarea se trimite prin fax, ea se consideră primită în prima zi lucrătoare după cea în care a fost expediată ART 12 SOLUŢIONAREA LITIGIILOR Părţile vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele în cadrul sau în legătură cu îndeplinirea protocolului, în caz contrar competenţa aparţine instanţelor judecătoreşti din România ART 13 DISPOZIŢII FINALE Prezentul protocol reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui şi poate fi modificat prin act adiţional cu acordul amebelor părţi Prezentul protocol a fost încheiat şi semnat, în două exemplare, câte un exemplar pentru fiecare parte JUDEŢUL BIHOR MUNICIPIUL ORADEA Preşedinte, Primar, Cornel Popa Ilie Bolojan Director executiv, Director executiv, ec Dimitrie Musca ec Eduard Florea Vizat, Vizat, Serviciul Juridic, Serviciul Juridic, 